钦定古今图书集成/明伦汇编/氏族典/第523卷 > 薛亨
## 钦定古今图书集成/明伦汇编/氏族典/第523卷 > 薛亨

按《韩城县志》：亨字道行，韩城人。幼有文名，一时咸谓
秦士无双。隆庆间，登进士，历官四川参政。奉檄问播
酋扬应龙罪，应龙诡以征倭自赎，当事者皆许之。亨
言酋反复无常，宜早为备。后播事溃裂，皆如其言。升
山西按察使，再迁河南右布政使，罢归。临终，诸子问
后事，曰：“勤俭耕读四字尽之矣。”